CELEX: 62007TA0263
Language: sk
Date: 2009-09-23 00:00:00
Title: Vec T-263/07: Rozsudok Súdu prvého stupňa z  23. septembra 2009 — Estónsko/Komisia ( Životné prostredie — Smernica 2003/87/ES — Systém obchodovania s emisnými kvótami skleníkových plynov — Národný alokačný plán emisných kvót pre Estónsko na roky 2008 až 2012 — Právomoci členských štátov a Komisie — Rovnosť zaobchádzania — Článok 9 ods. 1 a 3 a článok 11 ods. 2 smernice 2003/87 )

7.11.2009   
            
            
               SK
            
            
               Úradný vestník Európskej únie
            
            
               C 267/59
            
         Rozsudok Súdu prvého stupňa z 23. septembra 2009 — Estónsko/Komisia
   (Vec T-263/07) (1)
   
   („Životné prostredie - Smernica 2003/87/ES - Systém obchodovania s emisnými kvótami skleníkových plynov - Národný alokačný plán emisných kvót pre Estónsko na roky 2008 až 2012 - Právomoci členských štátov a Komisie - Rovnosť zaobchádzania - Článok 9 ods. 1 a 3 a článok 11 ods. 2 smernice 2003/87“)
   2009/C 267/102
   Jazyk konania: estónčina
   
      Účastníci konania
   
   
      Žalobkyňa: Estónska republika (v zastúpení: L. Uibo, splnomocnený zástupca)
   
      Žalovaná: Komisia Európskych spoločenstiev (v zastúpení: U. Wölker a T. Tamme, advokáti)
   
      Vedľajší účastníci, ktorí v konaní podporujú žalobkyňu: Litovská republika (v zastúpení: D. Kriaučiūnas, splnomocnený zástupca) a Slovenská republika (v zastúpení: pôvodne J. Čorba, neskôr B. Ricziová, splnomocnení zástupcovia)
   
      Vedľajší účastník, ktorý v konaní podporuje žalovanú: Spojené kráľovstvo Veľkej Británie a Severného Írska (v zastúpení: pôvodne Z. Bryanston-Cross, neskôr L. Seeboruth a napokon S. Ossowski, splnomocnení zástupcovia, za právnej pomoci J. Maurici, barrister)
   
      Predmet veci
   
   Zrušenie rozhodnutia Komisie zo 4. mája 2007 o národnom alokačnom pláne emisných kvót skleníkových plynov oznámenom Estónskou republikou na obdobie rokov 2008 až 2012 v súlade so smernicou Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631)
   
      Výrok rozsudku
   
   
               1.
            
            
               Rozhodnutie Komisie zo 4. mája 2007 o národnom alokačnom pláne emisných kvót skleníkových plynov oznámenom Estónskou republikou na obdobie rokov 2008 až 2012 v súlade so smernicou Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES, sa zrušuje.
            
         
               2.
            
            
               Komisia znáša svoje vlastné trovy konania a je povinná nahradiť trovy konania Estónskej republiky.
            
         
               3.
            
            
               Litovská republika, Slovenská republika a Spojené kráľovstvo Veľkej Británie a Severného Írska znášajú svoje vlastné trovy konania.
            
         
      (1)  Ú. v. EÚ C 223, 22.9.2007 (Korigendum C 247, 20.10.2007).